recursal/SuperWikiNEXT-32B huggingface dataset:
**Old-Belfri** (*ing.* Old Belfry, hərf. Köhnə zəng qülləsi) — ABŞ-nin Massaçusets ştatının Leksinqton şəhərindəki Klark-stritdə yerləşən tarixi tikili. Belfri-Hill üzərində dayanır.

Zəng qülləsi 1762-ci ildə hazırkı yerində qurulmuşdu, lakin 1768-ci ildə ilkin torpaqlarında olduğu Conas Monro şəhərin onu orada saxladığı üçün ona vergi ödəməsini istəməsindən sonra bir neçə yard uzağa, Leksinqton-Kommona köçürülmüşdür. Orada asılan zəng 19 aprel 1775-ci ildə Leksinqton və Konkord döyüşlərinə çevrilən hadisələrin ilkin həyəcan siqnalını çalmışdır. Bu gün hər il səhər saat 5:30-da Vətənpərvərlər Gününün başlanğıcında çalınır.

İstinadlar
----------

1. 1 2 3  "Lexington belfry has storied history" – *Wicked Local Lexington*, April 11, 2007
2. ↑  Historic Sites – Lexington Historical Society
3. ↑  The Belfry – Visit Lexington Massachusetts

Xarici keçidlər
---------------

* Old belfry, Lexington, Massachusetts. From this belfry was rung out the alarm on the morning of the 19th of April, 1775, calling the Minute Men to assemble on the Common – Library of Congress
**"Sonuncu qarış"** (*rus.* Последний дюйм) — rejissorlar Teodor Vulfoviç və Nikita Kurixinin filmi.

Məzmun
------

Sahilboyu Şimali Afrika. Müharibədən sonrakı illər. İşsiz təyyarəçi Ben Esliyə yüksək məbləğə təhlükəli iş olan köpək balıqlarının sualtı çəkilişini tapşırırlar. Benin oğlu Devi atasına yalvarır ki, bu səfərinə onu da aparsın. Ben və onun oğlu Devi uzaq kimsəsiz sahilə gedirlər. Sualtı çəkilişlərin birində Ben ağır zədə alır və bütün işlər Devinin öhdəsinə düşür. Devi atasının və eləcə də özünün həyatını xilas etmək naminə təyyarəni idarə etməli olur. Ben oğluna təyyarəni necə idarə etməyi bir-bir başa salır. Devi sonuncu qarışa qədər bütün işləri doğru-düzgün başa çatdırır. Və ata-oğul sağ-salamat aerodroma enirlər.

Filmin heyəti
-------------

### Film üzərində işləyənlər

**Əsərin müəllifi:** Ceyms Oldric
**Ssenari müəllifi:** Leonid Belokurov
**Quruluşçu rejissorlar:** Teodor Vulfoviç, Nikita Kurixin
**Operator:** Samuil Rubaşkin
**Rəssam:** Aleksey Rudyakov
**Bəstəkar:** Moisey Vaynberq
### Rollarda

Slava Muratov — Devi
Nikolay Kryukov — Ben Esli
Mixail Qluzski — Cifford
Əliağa Ağayev — kafe sahibi
Müxlis Cənizadə — mexanik
Aleksey Rozanov — həkim
İvan Dmitriyev — kafe müştərisi
**Çapar xul** (*lat.* Babka gymnotrachelus) — Babka cinsinin bir nümayəndəsidir.

Yayılması
---------

Qara, Azov və Xəzər dənizi hövzələrində yayılmışdır. Sonuncuda *Neogobius gymnotrachelus macrophthalmus* yarımnövü yaşayır. Şimal hissədə geniş yayılmışdır. Azərbaycan sahillərində Xaçmazdan Abşerona qədər azsaylı və seyrəkdir.

Morfoloji əlamətləri
--------------------

D VI-VII I (14) 15-18, A I 12-15 (16)-dır. Əmgəyi, peysəri, boğazı, qəlsəmə qapaqlarının bir hissəsi çılpaqdır. Alt çənəsi qabağa çıxmır.Başı böyürlərdən sıxılmışdır və eni hündürlüyündən bir qədər çoxdur. Dodaqları, xüsusən, ağzın künclərində genişlənməmiş üst dodağı ətlidir. İkinci bel üzgəci demək olar ki, eyni hündürlükdədir. Rəngi sarımtıl-boz,böyürlərində arxadan irəliyə yönəlmiş çəpinə, köndələn zolaqlar əmələ gətirən qonur xallar vardır.*Neogobius gymnotrachelus macrophthalmus* yarımnövü ikinci bel və anal üzgəclərində şüaların azsaylı olması, bədənin yan sıraısnda pulcuqların olması,bədənin kiçik ölçüləri ilə səciyyələnir.Maksimal uzunluq 26 sm-dir.

Yaşayış yeri və həyat tərzi
---------------------------

Su hövzələrinin qumlu yerlərində, daşların və yosunların arasında yaşayırlar. Əsaən xərçəngkimilərlə, xironomid və balıq sürfələri ilə qidalanırlar.

Çoxalması
---------

Cinsi yetkinliyə 2 yaşında çatır.1,5-2 min kürü tökür. Kürüləmə aprel-may aylarında 3 həftə ərzində hissə-hissə, suyun temperaturu 9-12 °C olduqda baş verir. Mayalanmış kürünün diametri 3,2 x 1,8 mm olur. Kürüləri erkək balıqlar qoruyur. 2 həftədən sonra kürüdən sürfələr çıxmağa başlayır. İyul və avqustda Şimali Xəzərdə 20–37 mm uzunluğunda olan sürfələrə rast gəlinmişdir.

Təsərrüfat əhəmiyyəti
---------------------

Vətəgə əhəmiyyəti yoxdur.

Ədəbiyyat
---------

1. Azərbaycanın heyvanlar aləmi. Onurğalılar, III cild. Bakı: Elm, 2004, s. 142.

İstinadlar
----------

1. ↑  Integrated Taxonomic Information System (ing.). 2014.
2. ↑  *Freyhof, J. Kottelat, M.* "*Babka gymnotrachelus*". The IUCN Red List of Threatened Species. 2008. 2008: T188118A8643960. doi:10.2305/IUCN.UK.2008.RLTS.T188118A8643960.en.
3. ↑  "Arxivlənmiş surət". 2020-07-13 tarixində orijinalından arxivləşdirilib. İstifadə tarixi: 2022-02-07.
4. ↑  "Arxivlənmiş surət". 2015-10-17 tarixində arxivləşdirilib. İstifadə tarixi: 2017-12-19.
455-ci ildə Romanı qarət edən Vandallar
**Vandalizm** — bilərəkdən və kor-təbii şəkildə maddi və mədəni dəyərlərin, abidələrin məhv edilməsi. Bu addımı atanları bir qayda olaraq "vandal" adlandırırlar.

Termin ilk dəfə Fransa inqilabı zamanı Respublika Ordusunun davranışını xarakterizə edən din xadimi, keşiş Anri Qrequar tərəfindən işlədilmişdir. O, ordunun davranışlarını, 455-ci ildə Romanı yağmalayan Cermen soyundan gələn, Slav mənşəli Vandallara bənzətmişdir.

Vandalizm, antisosial şəxsiyyət pozğunluğu olaraq təyin olunmuşdur. Kişilərdə daha sıx müşahidə olunmaqdadır. Qadınlarda daha az rast gəlinməsinə rəğmən, antisosial şəxsiyyət pozğunluğu olan gənc anaların ərlərinə və uşaqlarına qarşı şiddət ehtiva edən davranışlarda olduğu bildirilmişdir. Xüsusilə sosial-iqtisadi səviyyəsi aşağı məktəb çağındakı gənclərdə sıx rast gəlinməkdədir. 16 ayrı liseydən 7340 şagird arasında aparılan bir tədqiqatda şagirdlərin 5 faizində vandalist davranışların müşahidə edildiyi bildirilməkdədir.

Rəsmi vandalizm
---------------

Roma imperiyasında, "damnatio memoriae", yəni xatirələrin lənətlənməsi deyilən bir adət vardı. Buna görə sevilməyən biri öldüyündə ona aid heykəllər qırılar, ya da başları qoparılar, adları bütün qeydlərdən çıxarılar və adları xatırlanmazdı. Məsələn Neron, tək başına imperator olduğunda, özündən əvvəl gələn imperatora aid bütün heykəlləri yıxdırmışdır. Xristianlığın qəbulundan sonra da Romadakı çoxu heykəllər ya korlanmış ya da heykəllərin alınlarına xaç qazıtılmışdı. Qədim Misirdə də rahiblər təkrar gücü əllərinə keçirdiklərində bənzər tətbiqlərlə, özlərinin gücünü məhdudlaşdıran fironun məzarını korlatdırmışlar. Ayrıca başdakıların, tarixdən çıxarmaq istədikləri kəslərin üzlərini divar şəkillərindən qazıyaraq silmələri də sıx görülən bir vandallıqdır.

Müasir zamanlarda da davam edən rəsmi vandalizm, millətçilər tərəfindən yıxılan Yəhudi simvolları, Sovetlər hakimiyyətə gəldikdən sonra yıxdığı tarixi abidələr, Sovetlərin çöküşündən sonrakı təxribatlar, Taliban tərəfindən yox edilən tarixi nəhəng Budda heykəlləri və s. ilə simvollaşmışdır.

Ekoloji vandalizm
-----------------

Ekoloji vandalizm, bəzi ətraf-mühitçilər tərəfindən istifadə edilən bir termindir. Ətraf-mühitçilər, kövrək ekosistemin qorxunc və ya açıq-aşkar dağıdılmasını və xüsusilə ekoloji qoruma qanunlarının tapdalanmasını açıqlamaq üçün istifadə edirlər. Əvvəldən təyin olunmuş qoruma altındakı sahələrə edilən qanuni olmayan hücumlar əhəmiyyətli bir nümunədir. Digər nümunələr isə çaylar, dərələr və bənzəri obyektlərin ferma tullantıları ilə çirklədilməsi, atmosferin qalıq yanacaq istehlakı ilə karbon 4 oksid tərəfindən zərər görməsi kimi sıralana bilər.

Həmçinin bax
------------

* Barbarizm
* Vikianbar Vikianbarda **Vandalizm** ilə əlaqəli mediafayllar var.
*Maltoza (səməni şəkəri)* -‒ 4-О-α-D-qlükopiranozil-D-qlükoza, molekulu iki α-qlükoza qalığından ibarət olan təbii disaxariddir, arpa, çovdar və digər taxıllı bitkilərin, həmçinin pomidorun tərkibində vardır.
Β-D-glucopyranosyl fosfat ve D-glycose'dan maltozun biyosentezi, yalnız bazı bakteriyalar növlərində məlumdur. Heyvan və bitki orqanizmlərində maltoza nişastanın və qlikogenin fermentativ parçalanması ilə alınır. Maltoza insan orqanizmi tərəfindən asanlıqla mənimsənilir. Maltoza heyvan və insanların həzm şirələrində, kif göbələklərdə və mayada olan α -qlükozidaza fermentinin təsiri nəticəsində iki α-qlükoza qalığına bölünür. İnsanın bağırsaq mukozasında bu fermentin genetik cəhətdən olmaması nəticəsində maltozaya qarşı anadangəlmə dözümsüzlük olan ağır xəstəliyə gətirib çıxarır.

Kimyəvi adı
-----------

α-Maltoza — (2R,3R,4S,5R,6R)-5-[(2R,3R,4S,5R,6R)-2,3,4-trihidroksi-6-(hidroksimetil)oksanil]oksi-6-(hidroksimetil)oksan-2,3,4-triol β-Maltoza — (2S,3R,4S,5R,6R)-5-[(2R,3R,4S,5R,6R)-2,3,4-trihidroksi-6-(hidroksimetil)oksanil]oksi-6-(hidroksimetil)oksan-2,3,4-triol

Fiziki xassələri
----------------

Maıtoza suda asanlıqla həll olur, şirin dada malikdir. Maltozanın molekul kütləsi 342.32-dir. Maltozanın (susuz) ərimə temperaturu – 1020C-dir (susuz). Kimyəvi xassələri

İzomaltoza
----------

Maltoza bərpaolunmuş şəkərdir, çünki əvəzedilməmiş yarı asetal hidroksil qrupuna malikdir. Maltoza durulaşdırılmış turşunun iştirakı ilə qaynadıqda və fermentin təsiri altında hidroliz olunur (2 qlükoza molekulu C6H12O6 əmələ gəlir).
İzmaltoza
{\displaystyle {\mathsf {C\_{12}H\_{22}O\_{11}+H\_{2}O\rightarrow 2C\_{6}H\_{12}O\_{6}}}.}

Баланс между циклической и открытой формой мальтозы

Mənbə
-----

* Xимия углеводов. — М.:, 1967.
* Харрис Г. Основы биохимической генетики человека. Пер. с англ. — М.:, 1973.

İstinadlar
----------

1. 1 2  maltose (ing.).
Vikipediyada bu ad-soyadlı digər şəxslər haqqında da məqalələr var; bax: Məmməd Cəfərov.

**Məmməd Abdulla oğlu Cəfərov** (16 dekabr 1926, Şahtaxtı, Naxçıvan MSSR – 13 noyabr 1997, Naxçıvan) — Sosialist əməyi qəhrəmanı (1949).

Həyatı
------

Məmməd Cəfərov Azərbaycan Kənd Təsərrüfatı İnstitutunu bitirmişdir. 1941–82-ci illərdə keçmiş Naxçıvan rayonundakı "Azərbaycan" kolxozunda briqadir, sonralar sədr, Naxçıvan şəhər inkubator stansiyasında direktor, Şərur rayonundakı 3 saylı tütünçülük sovxozunda direktor və s. vəzifələrdə işləmişdir.

1982-ci ildən Babək rayonundakı Böyükdüz cins düyə yetişdirmə kompleksinin direktoru idi. 1948-ci ildə qoyunçuluq sahəsində yüksək əmək göstəricilərinə nail olmuşdur. Azərbaycan SSR Ali Sovetinin (3-cü çağırış) deputatı seçilmişdir.

"Əmək şöhrəti" ordeni ilə təltif edilmişdir.

İstinadlar
----------

1. 1 2 3  Cəfərov Məmməd Abdulla oğlu // Naxçıvan Ensiklopediyası. I cild (Təkmilləşdirilmiş və yenidən işlənmiş ikinci nəşr). Naxçıvan: AMEA Naxçıvan bölməsi. V. Y. Talıbov. 2005. səh. 106. ISBN 5-8066-1468-9.

| ⛭SSRİ Sosialist Əməyi Qəhrəmanı |
| --- |
| A  • B  • C  • Ç  • D  • E  • Ə  • F  • G  • H  • X  • İ  • J  • K  • Q  • L  • M  • N  • O  • P  • R  • S  • Ş  • T  • U  • V  • Y  • Z **İkiqat Qəhrəmanlar** •    **Üçqat Qəhrəmanlar** |  |
**Yuxarı Fərat bölməsi** — Şərqi Anadolu bölgəsinin bir hissəsidir.

Ümumiyyətlə dağlıq olmasına baxmayaraq, geniş çökəklik düzənliklərinə (Tunceli, Ərzincan, Elazığ, Malatya və Bingöl) malikdir.

Şərqi Anadolu bölgəsində təsirli olan sərt kontinental iqlim şəraiti bu hissədə daha az təsirlidir.

Qış fəsli bölgənin digər yerlərindən daha mülayim keçir.

Səbəb hündürlüyün azalması və bənd göllərinin mülayim təsiridir.

Yağıntılar yaz mövsümünə keçmişdir.

Bölgədə əhalinin sayı və sıxlığı ən yüksək olan bölmədir.

Səbəblər; İqlim şəraiti daha mülayimdir, kənd təsərrüfatına yararlı torpaqlar geniş ərazini əhatə edir, sənaye inkişaf edib, nəqliyyat imkanları daha yaxşıdır.

Bölmə Türkiyədə ən yüksək mineral müxtəlifliyə və ehtiyatlara malikdir.

Bölgədə sənayenin ən çox inkişaf etdiyi hissədir.

Bu hissədə yerləşən Elazığ və Malatya bölgənin ən inkişaf etmiş iki əyalətidir.

Keban və Karakaya bəndləri bu hissədə yerləşir.

İllər: Bingöl, Elazığ, Ərzincan, Malatya və Tunceli
**Xrisi adası** (*yun.* Χρυσή — *"золотой"*; также известен как *Гайдурониси* — *"ослиный остров"*)- Yunanıstanın yaşayış olmayan adası.

Coğrafi mövqeyi
---------------

İerapetrı adasından 20 km cənubda yerləşir. Adanın uzunluğu-5 km, eni isə-1 km-dir. Dəniz səviyyəsindən orta yüksəkliyi-10-dir. Adanın ən hündür nöqtəsi dəniz səviyyəsindən-31 m-dir. Bu adadan 700 m aralıda Mikronisi adaları yerləşir.

Təsviri
-------

Xrisi plyajıXrisi adası özünün qumlu, dyunlu plyajları və həmçinin sidr meşələri ilə məşhurdur. Adanın qərbində Minoy dövrünə aid qədim yaşayış məskəni və 13-cü əsrdə tikilmiş müqəddəs Nikolay kilsəsinin xarabalıqları yerləşir. Burada əhali Bizans İmperiyası dövründə yaşamışdır. Buranın əsas sərvəti balıq və xörək duzu hesab edilir. Ada Bizans İmperiyası dağıldıqdan sonra demək olar ki, unudulmuşdur. Sadəcə bəzi vaxtlarda bu ada sığınacaq kimi istifadə edilirdi.

Ətraf mühütin mühafizəsi
------------------------

Xrisi adası hal-hazırda qorunan ada kimi qorunur. Burada livan sidr ağacları uzanırdı. Burada təmiz su yoxluğu mövcuddur. Burada ağacların orta yaşı 200 ildir. Onların uzunluğu isə 7 metrdir. Bəzi ağacların yaşı 300-ü keçib, hündürlükləri isə 10 metri keçməkdədir. Ağaclar 28 hektar ərazini əhatə edir.

Plyajları
---------

Xrisi plyajı
Xrisi öz adını qızılı qumlardan götürmüşdür. Belə ki, bu qumlar bütün sahilboyu əraziləri əhatə etməkdədir. Qızılı Beleqrina plyajı adanın məşhur plyajlarındandır. Sahilboyu ərazilərdə dəniz qulaqları geniş yayılmışdır.

Həmçinin bax
------------

* Paksimadiya adası
* Suda adası
* Diya adası
* Qavdos adası
* Elafonisi adası
* Krit adası

İstinadlar
----------

1. ↑   Natura 2000 site GR 4320003 Arxivləşdirilib 2011-09-27 at the Wayback Machine (Greek)

|  |  |
| --- | --- |
|  Bu şablona bax   Normativ yoxlama | GND: 7514827-4 |
**Anila Denay** (alb. Anila Denaj; 18 sentyabr 1973, Tirana) — Alban siyasətçisi və dövlət xadimi. Albaniya Sosialist Partiyası Rəyasət Heyətinin, 2021-ci ildən Albaniya Milli Assambleyasının üzvü. Albaniyanın keçmiş maliyyə və iqtisadiyyat naziri (2019–2021).

Bioqrafiya
----------

18 sentyabr 1973-cü ildə Tiranada anadan olub.

1995-ci ildə Tirana Universitetini bitirib, burada maliyyə və bank menecmenti üzrə təhsil alıb.

O, 12 il "ProCredit Holding" və "Internationale Projekt Consult" şirkətlərində çalışıb, əvvəlcə FEFAD Bankda, sonra adı dəyişdirilərək ProCredit Bankda olub və burada bankın baş direktorunun müavini vəzifəsində çalışıb. Salvador, Boliviya, Ekvador, Rumıniya və Mozambikdə ProCredit Group banklarında müxtəlif rəhbər vəzifələrdə çalışmışdır.

2013-cü ilin oktyabr ayından 2015-ci ilin yanvar ayına kimi Maliyyə Nazirliyində Baş direktor vəzifəsində çalışıb, əsas fəaliyyəti Maliyyə, Qanunvericilik və Dövlət Əmlakının İdarə Edilməsi Departamenti, İnformasiya Texnologiyaları Departamenti, İnzibati və İnsan Resursları Departamentində əməliyyatlara nəzarət edib. Üç il Elektron və Poçt Rabitə Təşkilatının (AKEP) idarə heyətinin üzvü olub. O, Albaniya İcbari Tibbi Sığorta Fondunun (FSDKSH) İdarə Heyətinin üzvü, Sosial Sığorta Fondunun İdarə Heyətinin üzvü və İNSIG sığorta şirkətinin Müşahidə Şurasının üzvü olub. 2018-ci ilin sentyabrında o, FSDKSH şirkətinin baş direktoru təyin edilib.

2014-cü ildən Tirandakı ictimai Alban Dövlət İdarəçilik Məktəbində (ASPA) insan resurslarının idarə edilməsi sahəsində ştatdankənar müəllim kimi dərs deyir.

17 yanvar 2019-cu ildə Ramanın ikinci kabinetində Albaniyanın Maliyyə və İqtisadiyyat naziri təyin edilib, tələbə və antikorrupsiya etirazlarından sonra nazirlər kabinetinin yenidən təşkili zamanı Arben Ahmetayı əvəz edib. O, 2021-ci il sentyabrın 18-də hökumətin səlahiyyət müddətinin sonuna qədər bu vəzifəni icra edib.

25 aprel 2021-ci il parlament seçkilərinin nəticələrinə əsasən, Albaniya Sosialist Partiyasından Albaniya Xalq Məclisinə deputat seçilib.

Şəxsi həyat
-----------

Onun Aleksandr Kume adlı bir oğlu var.

İstinadlar
----------

1. 1 2 3 4  .
2. ↑  "Anila Denaj" (alban). Partia Socialiste e Shqipërisë. 2022-02-08 tarixində arxivləşdirilib. İstifadə tarixi: 2022-02-08.
3. ↑  "Anila Denaj" (alban). Kuvendi i Shqipërisë. 2022-02-08 tarixində arxivləşdirilib. İstifadə tarixi: 2022-02-08.
**Məhəmməd ibn Əbu Bəkr** (631, Mədinə – 658, Qahirə, Misir, Rəşidi xilafəti, *ərəb.* محمد بن أبي بكر‎) — Xəlifə Əbu Bəkrin və Əsma binti Umeysin oğlu. Xəlifə Əlinin Misirdəki naibi.

Bioqrafiya
----------

Əbu Bəkrin vəfatından sonra Əsma binti Umeys Əli ibn Əbu Taliblə evlənir. Əli sonralar onun ən sadiq tərəfdarlarından birinə çevrilən Məhəmməd ibn Əbu Bəkri qəbul edir.

Məhəmmədin Qasım adlı oğlu var idi. Qasımın həyat yoldaşı Əsma Əbu Bəkrin digər oğlu Əbdürrəhmanın qızı idi. Qasım və Əsmənin Fatimə (Ummu Fərvə) adlı bir qızı doğulmuşdu.

Məhəmməd ibn Əbu Bəkr Misirdə xeyli vaxt keçirir və Misir hökmdarı İbn Əbu Sərhin fəaliyyətindən üçüncü xəlifə Osman ibn Əffana şikayət edən bir heyətin tərkibində idi. Xəlifə Misir valisini dərhal işdən çıxaracağını və onun yerinə Məhəmməd ibn Əbu Bəkri təyin edəcəyini vəd edir. Misirə qayıdan nümayəndə heyətinin üzvləri İbn Əbu Sərhdən Osmanın adından göndərilən məktubundan xəbər tutdular və orada Osman Məhəmməd ibn Əbu Bəkr və dostlarının edam edilməsini əmr etdi. Heyət üzvləri Mədinəyə qayıdıb Xəlifənin evini mühasirəyə aldılar. Əvvəlcə Muhəmməd ibn Əbu Bəkr də Osman ibn Əffana qarşı qiyamda iştirak etdi, lakin Osmanın evinin mühasirəsində iştirak etməklə öz səhvini anlayaraq tövbə etdi və üsyanı tərk etdi. Buna baxmayaraq, Osmanın evinə daxil olan bir qrup üsyançıya rəhbərlik etmişdir.

Siffeyn döyüşündən sonra Əli Məhəmmədi Misirə vali təyin edir. 658-ci ildə Suriya valisi Müaviyə ibn Əbu Süfyan Əmr ibn Ası 6000 nəfərlik ordunun başında Məhəmməd ibn Əbu Bəkrə qarşı göndərir. Məhəmməd Əlidən kömək istəyir. Əli Misir yolunda vəfat edən Malik Əştəri Misirə göndərir. Şiələr Malikin Müaviyə tərəfindən zəhərləndiyinə inanırlar.

Əmr ibn Asın ordusu misirliləri məğlub edir və Məhəmməd ibn Əbu Bəkr əsir götürülür. Üstəlik əsgərlərdən biri tərəfindən həbsdə öldürülür. Şiə mənbələri Müaviyənin həm də Məhəmmədin qatili olduğunu iddia edir.

Qahirədə məscidlərdən birində dəfn olunmuşdur.

İstinadlar
----------

1. ↑  *Hajj Gibril.* "Muhammad ibn Abi Bakr al-Siddiq". living Islam – Islamic Tradition. 2014-10-08 tarixində arxivləşdirilib. İstifadə tarixi: 2014-11-23.
2. ↑  *The Succession to Muhammad* pp. 268
3. ↑  *Middle East & Africa to 1875* 632-661 Arxivləşdirilib 2009-08-13 at the Wayback Machine
Pikok—Vayzmen hipotezi
**Pikok—Vayzmen hipotezi** (Pikok—Vaysmen hipotezi, Pikok—Vaysmen modeli, Pikok—Vayzmen nəzəriyyə, *ing.* Peacock-Wiseman Hypothesis) — özəl sektorun dövlət sektoru ilə əvəzlənməsinin təsiri ilk dəfə ingilis iqtisadçıları Alan Pikok və Cek Vayzmen tərəfindən 1961-ci ildə öz işlərində təqdim edilmişdir. Müəlliflər qeyd ediblər ki, böhran dövründə (müharibə illəri, aclıq, sosial kataklizmlər) ölkələr dövlət xərclərini artırır, dövlət xərcləri əhəmiyyətli həddə qədər artır, vergi dərəcələri artırmağa məcbur olur və müvafiq olaraq özəl xərclər azalır. Özəl xərclərin dövlət xərcləri ilə əvəzlənməsi effekti var.

Tarixi
------

Bu fərziyyə ilk dəfə ingilis iqtisadçıları Alan Peacock və Jack Wiseman tərəfindən 1961-ci ildə "Birləşmiş Krallıqda dövlət xərclərinin yüksəlişi" adlı əsərində irəli sürülmüşdür.

Hipotezin mahiyyəti
-------------------

Müəlliflər böhran dövründə (müharibə illəri, aclıq, sosial kataklizmlər) ölkələrin dövlət xərclərini artırdığını, dövlət xərclərinin əhəmiyyətli səviyyəyə yüksəldiyini, vergi dərəcələrinin artmağa məcbur edildiyini və müvafiq olaraq özəl xərclərin azaldığını qeyd etmişlər. Özəl xərclərin dövlət xərcləri ilə əvəzlənməsi effekti var

Əvəz edilmə səbəbləri
---------------------

A. Pikok və C. Vayzmenin işinə görə, böhran dövründən sonra daha yüksək dövlət xərclərinin dəstəklənməsinin səbəbləri:

* əvvəllər mövcud olmayan əhəmiyyətli iri layihələri maliyyələşdirmək imkanı;
* artıq başlanmış layihələrin dəstəklənməsi zərurəti, dövlətin üzərinə götürdüyü yeni öhdəliklər.

İstinadlar
----------

1. ↑  Peacock A.T. Wiseman J. Growth of Public Expenditures in the United Kingdom Arxiv surəti 30 dekabr 2019 tarixindən Wayback Machine saytında — New York: National Bureau of Economic Research, 1961 — ISBN 0-87014-071-X
2. ↑  Колосницына М. Г. Экономика общественного сектора: государственные расходы Arxiv surəti 30 dekabr 2019 tarixindən Wayback Machine saytında//Экономический журнал, № 3, 2003 — С.371—391
3. ↑  *Аронсон Дж. Р. Отт Э.Ф.* Рост государственного сектора (PDF). 1 (Панорама экономической мысли конца XX столетия). СПб.: Экономическая школа. Под ред. Д.Гринэуэя, М.Блини, И.Стюарта. 2002. 638–665. ISBN 5-900428-66-4.
**Siemreap** — Şimal-Qərbi Kambocada yerləşən Siemreap vilayətinin paytaxtıdır. Hər il milyonlarla turistin gəldiyi Anqkor Vat məbədinə 5,5 km məsafədədir.

Şəhərin mərkəzi hissəsi Sivutha küçəsi və Psar Chas (Tarixi Bazar) ətrafını əhatə edir. Fransız müstəmləkəsi dövründən qalma inzibati binalar və iş mərkəzləri burada yerləşmişdir. Wat Bo yaxınlığında çoxlu sayda kirayə evlər və mehmanxanalar fəaliyyət göstərərkən, Psar Leu yaxınlığında isə ən çox əl işləri satılan dükanlar yerləşmişdir.

Siemreap çayı şəhərin içərisindən axır. Siemreap Beynəlxalq Havalimanı şəhər ilə 15 dəqiqəlik məsafədə yerləşmişdir.

Cənub-şərqi Asiyanın ən böyük şirin su rezervi olan Tonle Sap gölü şəhərə 15 km məsafədədir. 1997-ci ildə UNESCO tərəfindən Dünyanın Biyosfer Rezerv ərazisi elan edilən Tonle Sap gölü üstündə yerləşən Chong Khneas kəndi, turizm cəhətdən diqqət çəkən yerlərdən biridir. Biyoçeşitlilik cəhətdən zəngin olan göl, həmçinin bir quş cənnətidir.

Etimologiya
-----------

Siem Reap adı Kxmer dilində "Siyam məğlub oldu" mənasını verir. Tayland Krallığı ilə 17-ci əsrdə olan müharibədə Kxmer İmparatorluğunun qazanmasının şərəfinə şəhər Siemreap adlandırılır.

İqtisadiat
----------

Şəhərin iqtisadiatı turizm əsasında qurulmuşdur. İnkişaf edən turizmi ilə birliktə yeni açılan hotel
, restoran və barlar şəhərin iqtisadiatını daha da inkişaf etdirir. Əkinçilik, balıqçılık, əl işləri və meyvə istehsalı iqtisadiatda əvəzsiz rol oynayır.

Turizm
------

Kambocanın ən əsas turizm mərkəzi olan şəhər 12-ci əsrdə tikilən Anqkor Vat məbədinin qapısı rolunu oynayır. Anqkor Vat məbəd bölgəsinin 1992-ci ildə Ümumdünya irsi siyahısına daxil edilməsindən sonra şəhərin turizm potensiyalı yüksəldi.

2007-ci ildə 1 milyon turist şəhəri ziyarət etmişdir. Siemreap şəhərini ziyarət etmək üçün ən uyğun vaxtlar Sentyabr-Mart arasıdır. Şəhərdə hər bütçəyə uyğun hotel tapmaq mümkündür.5 ulduzlu hotellərdən butik ailə hotel lərinə kimi çoxlu sayda hotel fəaliyyət göstərir.

İqlim
-----

Siemreap sunekvatorial iqlimə malikdir. İstilik və rütubətin miqdarı yüksəkdir. Fəsillərə görə rütubət və istilik fərqi çox azdır. Əsasən Aprel və Avqust ayları arasında yağışlı günlərin sayı artır.

Şəkillər
--------

* Buddizm məbədiBuddizm məbədi
* Siemreap Beynəlxalq HavalimanıSiemreap Beynəlxalq Havalimanı
* Anqkor Milli muzeyiAnqkor Milli muzeyi

Qardaşlaşmış şəhərlər
---------------------

* Baqan, Myanma

İstinadlar
----------

1. ↑  "Chapter 2: Spatial Distribution and Density of Population" (PDF). Statistics Japan. 2022-01-31 tarixində arxivləşdirilib (PDF). İstifadə tarixi: 2016-11-16.
2. ↑  "Tonle Sap Biosphere Reserve : Environmental Information Database". 2008-09-05 tarixində arxivləşdirilib. İstifadə tarixi: 2016-11-16.
3. ↑  "Arxivlənmiş surət". 2016-10-07 tarixində arxivləşdirilib. İstifadə tarixi: 2016-11-16.
Saytın paneli
**WordPress (WP və ya WordPress.org)** pulsuz və açıq mənbəli məzmun idarəetmə sistemidir (CMS-Content Management System / Məzmun İdarəetmə Sistemi). Hipermətn preprosessor dilində yazılmışdır və dəstəklənən HTTPS ilə MySQL və ya MariaDB verilənlər bazası ilə qoşalaşmışdır.

Tətbiq sahəsi bloqlardan kifayət qədər mürəkkəb xəbər resurslarına qədərdir. Daxili "mövzular" və "pluginlər" sistemi uğurlu arxitektura ilə birlikdə geniş funksional mürəkkəb layihələrini tərtib etməyə imkan verir.

Kökləri və inkişafı 2001ə qədər uzanır.

İstifadədə olan ən populyar məzmun idarəetmə sistemlərindən biri olan WordPress 2021-ci ilin oktyabrına olan ən yaxşı 10 milyon vebsaytın 42,8%-i tərəfindən istifadə edilir.

Özəllikləri
-----------

WordPress güclü bir fərdi yayım platformasıdır və internetdə bir nümayişçi olaraq istifadəçinin təcrübəsini mümkün olduğu qədər cazibədar hala gətirmək üçün nəzərdə tutulmuş xüsusiyyətlər ilə işləyir. Azadca paylaşma, standart, sürətli, yüngül və fərdi rejimdə və tamamilə istənilən xüsusiyyətlərə görə dəyişdirilə bilən bir yayım platforması təqdim edir. Bunun yanında hər istifadəçi öz ehtiyacları istiqamətində mövzular çıxarıb istifadə edə bilməkdədir. Bu sahədə WordPress, rəqiblərinə görə olduqca müvəffəqiyyətli və zəngindir. WordPressin ən böyük xüsusiyyətlərindən biri də, çox yaxşı və geniş əhatəli dokümentasyona və olduqca sıxlıq və şəxslərin hər cür problem və suallarına cavab tapa biləcəyi forumlarının tapılmasıdır.

Əsas yaradıcıları
-----------------

* Maykl Adams
* Nikolay Bachiyski
* Robert Deaton
* Mar Yaquith
* Donncha O'Caoimh
* Andy Skelton
* Helen Hou-Sandi

İstinadlar
----------

1. ↑  .
2. ↑  WordPress Now Available (ing.).
3. ↑  WordPress 6.4.1 Maintenance Release (ing.). 2023.
4. ↑  "Requirements". wordpress.org (ingilis). WordPress. January 20, 2020 tarixində arxivləşdirilib. İstifadə tarixi: Jan 29, 2020.
5. ↑  "Sözlərin Versiyası 5.6 (Simone)". 2021-02-07 tarixində arxivləşdirilib. İstifadə tarixi: 2021-01-31.
6. ↑  "Usage Statistics and Market Share of Content Management Systems for Websites". w3techs.com. W3Techs. 7 May 2021. İstifadə tarixi: 7 May 2021.
7. ↑  "CMS Usage Statistics". builtwith.com (ingilis). BuiltWith. August 6, 2013 tarixində arxivləşdirilib. İstifadə tarixi: August 1, 2013.
**Sənan Nəsimi oğlu Qəhrəmanov** (19 iyul 2004, Quba rayonu, Xucbala kəndi — 22 sentyabr 2023, Xankəndi şəhəri) — Azərbaycan Silahlı Qüvvələrinin müddətli həqiqi hərbi qulluqçusu. Lokal xarakterli anti-terror tədbirləri zamanı Xankəndi istiqamətində döyüşlərdə iştirak etmiş və şəhid olmuşdur.

Həyatı
------

Sənan Qəhrəmanov 19 iyul 2004-cü ildə Quba rayonunun Xucbala kəndində anadan olmuşdur. 2011–2022-ci illərdə Quba rayonu, Xucbala kəndi, Zöhrab Əkbərov adına kənd orta məktəbində təhsil alıb.

Hərbi Xidməti
-------------

Sənan Qəhrəmanov 19 iyul 2022-ci ildə Səfərbərlik və Hərbi Xidmətə Çağırış üzrə Dövlət Xidmətinin Quba rayon Hərbi Komissarlığı tərəfindən hərbi xidmətə çağırılmışdı. Azərbaycan Silahlı Qüvvələrinin sıralarında müddətli həqiqi hərbi xidmət edirdi.

Azərbaycan ordusunun əsgəri olan Sənan Qəhrəmanov 2023-cü il sentyabrın 19–20-də keçirilən antiterror əməliyyatında iştirak etmişdir. Sənan Qəhrəmanov 22 sentyabr 2023-cü ildə Xankəndi istiqamətində döyüş tapşırığını yerinə yetirilməsi zamanı qəhrəmancasına şəhid olmuşdur. Quba rayonunda dəfn edilmişdir.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Respublikasının Prezidenti İlham Əliyevin 15.12.2020-ci il tarixli Sərəncamına əsasən Sənan Qəhrəmanov ölümündən sonra "Vətən uğrunda" medalı və "3-cü dərəcəli "Vətənə xidmətə görə" ordeni" ilə təltif edildi.

Təltifləri
----------

07.11.2023 — Vətən uğrunda medalı (ölümündən sonra)
07.11.2023 — "Vətənə xidmətə görə" ordeni (Azərbaycan) (ölümündən sonra)

Həmçinin bax
------------

* Qarabağda döyüşlər (2023)

İstinadlar
----------

1. ↑  "Antiterror tədbirlərində şəhid olmuş hərbi qulluqçuların siyahısı, sentyabr, 2023".
2. ↑  "Azərbaycan Respublikası Silahlı Qüvvələri hərbi qulluqçularının və Daxili İşlər Nazirliyi əməkdaşlarının təltif edilməsi haqqında Azərbaycan Respublikası Prezidentinin Sərəncamı".
Kinqston. Ratuşa
**Kinqston** (*ing.* Kingston) — Kanadanın cənubunda yerləşən Ontario əyalətində şəhər. Əhalisi 123.000 nəfər (2011), şəhərətrafı ərazilərlə — 160.000.

Ontario gölünün şimal-şərq sahilində, Müqəddəs Lavrentiya çayının başında liman. Yaxınlıqda Min Adalar arxipelaqı yerləşir.

Bəzən Kinqston bu yerli materialdan tikilmiş çoxsaylı binalara görə Əhəngdaşı Şəhəri ("Limestone City") adlanır. Şəhərin mərkəzi hissəsi şərqdə Katarakvi (Cataraqui) və qərbdə Kiçik Katarakvi (Little Cataraqui Creek) çayları arasında yerləşir. Frontenakın (Frontenac) inzibati mərkəzi.

Tarixi
------

XVII əsrdə müasir Kinqstonun yerində hind qəsəbəsi var idi; 1673-cü ildə Fort-Frontenak La Salem tərəfindən təsis edilmişdir. Yeddi illik müharibə zamanı ingilislər tərəfindən əsir götürüldü.

Kinqstonun yerləşməsi strateji əhəmiyyət kəsb edir, çünki o, Müqəddəs Lavrentiya çayından Böyük Göllər sisteminə girişə nəzarət etməyə imkan verir və Ryudo kanalının tikintisi ilə — Atlantik Okeanına alternativ yol yaranır. Buna görə də ingilislər tərəfindən tikilmiş Kinqstondakı hərbi istehkamlar Kvebek şəhərindəki qaladan sonra ikinci yerdədir.

Kinqston strateji yerləşməsinə baxmayaraq, 1812-ci ildə Böyük Britaniya və ABŞ arasında gedən müharibədə mühüm döyüş nöqtəsi deyildi. Nəticədə, Kanadadakı İngilis istehkamlarının əksəriyyətindən fərqli olaraq, sərhədə yaxınlığına və strateji baxımdan əhəmiyyətinə baxmayaraq, Amerika tərəfində "qardaşlığı" yox idi.

İqtisadiyyatı
-------------

Kinqston, Böyük Göllərin su sistemi ilə Atlantik Okeanı arasında əlaqə təmin edən Müqəddəs Lavrentiya Dəniz Marşrutunda mühüm limandır. Bununla belə, dəmir yolu və Ryudo kanalının əhəmiyyətinin azalması ilə Kinqstonun iqtisadiyyatı indi əvvəlkindən daha az nəqliyyatdan asılıdır. Eyni zamanda, Kinqston Min Adalara yaxınlığı və bir sıra mədəni attraksionların olması səbəbindən turizm mərkəzinə çevrilib.

Eyni zamanda təhsilin (iki əyalət universiteti və Kanadada yeganə federal hərbi kollec), eləcə də müasir Kinqston qiyafəsində olan hərbi bazaların rolunu qeyd etmək lazımdır.

İstinadlar
----------

1. ↑  Canada 2021 Census.

Xarici keçidlər
---------------

* Rəsmi səhifəsi
* Сайт русскоязычной общины города Кингстон.

|  |  |
| --- | --- |
|  Bu şablona bax   Tematik saytlar | Open Directory Project |
| Lüğətlər və ensiklopediyalar | Böyük katalan · Böyük norveç · Böyük rus · Kanada · Britannica (onlayn) |
| 

| Normativ yoxlama |
| --- |
| BNF: 152823365 · GND: 4114197-0 · LCCN: n79100813 · NKC: xx0033816 · SUDOC: 165932805 · VIAF: 132469692 · WorldCat VIAF: 132469692 |

 |
Men adası İrland dənizində Böyük Britaniya ilə İrlandiya arasında yerləşir, Cersi və Gernsi beylivikləri isə La-Manş boğazında, Normandiya yarımadasından qərbdə yerləşir
**Taxt-tac əraziləri** (*ing.* Crown Dependencies) — Böyük Britaniya əraziləri olsa da, Birləşmiş Krallığa daxil olmayan və Britaniya dəniz əraziləri sayılmayan ərazilər. Bura Cersi və Gernsi beylivikləri, həmçinin Men adası daxildir.

Hər bir taxt-tac ərazisi özünün avtomobil nömrəsinə (GBG — Gernsi, GBA — Olderni, GBJ — Cersi, GBM — Men), domenə (.gg — Gernsi, .je — Cersi, .im — Men) malikdir. Həmçinin ərazilər Ümumdünya Poçt İttifaqı tərəfindən ayrılan koda ISO 3166-2 (GGY — Gernsi, JEY — Cersi, IMN — Men) da malikdirlər. Bu kodlar 29 mart 2006-cı ildə Beynəlxalq Standartlaşdırma Təşkilatı tərəfindən təsdiqlənib.

| ⛭Böyük Britaniyanın inzibati bölgüsü |
| --- |
| Birləşmiş Krallıq bayrağıBirləşmiş Krallıq bayrağıBirləşmiş Krallıq gerbiBirləşmiş Krallıq gerbi •  •  •            İngiltərə • Şimali İrlandiya • Şotlandiya • Uels |
| Taxt-tac əraziləri | Gernsi ·  Cersi ·  Men adası |
| Böyük Britaniyanın dəniz əraziləri | Akrotiri və Dekeliya ·  Angilya ·  Bermud adaları ·  Britaniya Hind okeanı əraziləri ·  Britaniya Virgin adaları ·  Cəbəllütariq ·  Kayman adaları ·  Montserrat ·  Pitkern adaları ·  Müqəddəs Yelena adası (Yüksəliş adası ·  Tristan-da-Kunya) ·  Törks və Kaykos ·  Folklend adaları¹ ·  Cənubi Georgiya və Cənubi Sandviç adaları¹
¹ ərazilərin aidiyyatı Argentina tərəfindən mübahisə edilir |
**Pud** — çəki ölçü vahidi.Metrik ölçü sistemindən əvvəl işlədilmiş, 16,4 kq-a bərabər ağırlıq ölçüsü.

Ümumi məlumat
-------------

Pud Azərbaycan xalqının məişətinə çox qədimlərdən daxil olmuş, el arasında bu gün də işlənən çəki vahididir. 40 girvənkə və yaxud 2 batman 1 pud deməkdir. 16,4 kq-lıq çəki daşlarına da pudluq daş deyilir. Bəzi ədəbiyyatlarda puddan Azərbaycan xalqının məişətində Azərbaycan Rusiya tərəfindən işğal edildikdən sonra istifadə olunduğu göstərilir. Lakin XV-XVI əsrlərdə yaranmış "Koroğlu" dastanında pud sözünə rast gəlinməsi bu fikri şübhə altında qoyur.

Pəhləvanlar ən cox pudluq daşlarla oynayırlar. Azərbaycanda cox əski cağlardan geniş yayılmış zorxana tamaşalarında pəhləvanlar oz guclərini gostərmək ucun pudluq və iki pudluq daşları (və ya mildən) gah bir-bir, gah iki-iki əllərində tutub goyə qaldırır, onları atıb sinələri, çiyinləri və kürəkləri ilə itələyirdilər. Pudluq və iki pudluq daşların dişlə qaldırılması pəhləvanlardan daha cox bacarıq və guc tələb edirdi. Onlar daşları dişləri ilə yerdən qaldırır, oynadır və fırladıb kənara atırlar ki, bu da həmişə tamaşacıların boyuk marağına səbəb olurdu.

Mənbə
-----

* **Azərbaycan etnoqrafiyası, Bakı-2007, "Şərq-Qərb" nəşriyyatı. Üç cilddə. III cild. səh. 460. ISBN 978-9952-34-152-2**
* ASE, VIII cild, Bakı, 1984-cü il, səh. 40

  


| ⛭Xalq ölçü vahidləri |
| --- |
| Uzunluq ölçü vahidəri | Addım • Ağac • Arşın • Barmaq • Çərək • Dirsək • Qarış • Qulac • Mənzil • Mil  • Dəniz mili • Fərsəx • Verst |  |
| Çəki ölçü vahidəri | Arpa • Çanaq  • Girvənkə • Karat  • Misqal  • Batman • Təbriz batmanı • Kisə  • Hoqqa • Pud • Dirhəm • Daqqa • Dang  • Tağar • Dinar • Rətl • Xalvar |
| Sahə ölçü vahidəri | Kotan  • Hektar • Ar |
| Həcm ölçü vahidəri | Düymə • Tuluq • Tas |
| Sadə ölçü vahidəri | Baş  • Boyun  • Tüstü  • Top  • Kəllə  • Qol  • Diş  • Qulaq |
| Sürət ölçü vahidəri | Düyün |
**Soyuqbulaq petroqlifləri** — Loru mahalının Vorontsovka (03.03.1935-dən Kalinino) rayonunun Soyuqbulaq (19.04.1991-ci ildən Paqaxbyur) kəndi yaxınlığında, Armudlu və Qaçaqqırılan dərələrində e.ə. minilliklərə aid qayaüstü təsvirlərdir.

Tarixi
------

Dağlıq Altayın Xaçın çayı sahillərində aşkar edilmiş təsvirlərlə heyrətamiz dərəcədə yaxınlıq, hətta bəzən eyniyyət təşkil edən Soyuqbulaq qayaüstü təsvirləri Qərbi Azərbaycan ərazisinin ən qədim zamanlardan məskunlaşdığını və həmin vaxtlardan bəri Türk-Oğuz qəbilələrinin ana yurdu olduğunu sübut edir. Soyuqbulaq kəndində və ətraf kəndlərdə 1988-ci ilə qədər ancaq azərbaycan türkləri yaşamışdır. Bu kəndlərə ilk ermənilər Qərbi Azərbaycan türklərin (#empty\_citation)in 1988-ci il soyqırımından sonra köçürülmüşdür.

Haqqında
--------

Arxeoloji və yazılı qaynaqların araşdırılması göstərir ki, İrəvan quberniyasının əraziləri tarixi Azərbaycan torpaqlarıdır. Bunu e. ə. V–II minilliklərə aid Soyuqbulaq və Qarakilsə qayaüstü təsvirləri ilə Qobustan və Altaydakı qayaüstü təsvirlər arasındakı oxşarlıq, Nüvədi–Qarqadaşı yazıları ilə Orhon–Yenisey kitabələrinin dil və əlifba eyniliyi açıq şəkildə sübut edir.

İstinadlar
----------

1. ↑  "Əziz Ələkbərli. Qərbi Azərbaycan abidələri, 2-ci nəşri (Azərbaycan dilində), Bakı, Nurlan. 2007". 2015-07-24 tarixində arxivləşdirilib. İstifadə tarixi: 2019-06-05.
2. ↑  *M.Bəkirli.* Kəndim - "kədərim. В.2003.
3. ↑  "Qərbi Azərbaycanda e.ə. minilliklərə dayanan Soyuqbulaq təsvirləri - bura erməni məkanı ola bilərmi". www.baki-xeber.com. İstifadə tarixi: 20 sentyabr 2023.
4. ↑  *Ə.Ələkbərli.* Qədim Türk-Oğuz yurdu. "Ermənistan",. В.1994,.

Mənbə
-----

* Əhməd Oğuz. Soyuqbulaq "Qobustanı", "Odlar yurdu" qəzeti, iyul 1988-ci il;
* Əhməd Oğuz. Qədim Oğuz yurdu, "Vətən səsi" qəzeti, 5 sentyabr, 1990-cı il;
MAKS-2011- də "Barnaul-T" KSA-dan MT-LBu tırtıl şassisində 9S932-1 MRU-B kəşfiyyat və idarəetmə modulu
 Barnaul-T hava hücumundan müdafiə kəşfiyyat kompleksinin MP-D planlaşdırma modulu.
**"Barnaul-T"** - HHM avtomatlaşdırma vasitələri dəsti .

"Barnaul-T" hava hədəflərinin kəşfiyyatını və əlaqəli aşkarlama sistemlərindən məlumat alınmasını həyata keçirir, hədəflərin trayektoriyası haqqında məlumat verir, zenit bölmələrinin hərəkətləri ssenarisini formalaşdırır və konkret çölmələrin imkanları, onların mövqeləri, döyüş hazırlıqları, döyüş sursatlarının vəziyyəti və s. nəzərə alınmaqla hər bir idarəetmə səviyyəsində hədəflərin paylanmasını həyata keçirir.

Kompleksin məhsulları bütün mövcud zenit vasitələri və HHM bölmələrinin radiolokasiya stansiyaları, o cümlədən xaricdə istehsal olunanlar ilə qarşılıqlı əlaqədə qura bilər. Müxtəlif növ zenit qurğularının döyüş imkanlarından maksimum dərəcədə istifadə etməklə sistem kütləvi düşmən basqınının qarşısını effektiv şəkildə əks etdirir. Kompleks modul quruluşa malikdir, xarici müştərilərin tələblərinə uyğun olaraq konkret HHM qruplaşmalarının strukturuna çevik şəkildə uyğunlaşa bilir.

AVD daxildir:

* təkərli şassidə planlaşdırma modulu (MP-K) **9C931-1**
* tırtıllı şassidə kəşfiyyat və idarəetmə modulu (MRU-B) **9S932-1**
* tırtıllı şassidə planlaşdırma modulu **9S931**
* zenit atıcıları bölümünün avtomatlaşdırma vasitələri kompleksi **9C935**
* Zenit Əleyhinə Raket Qurğularının zenitçi-atıcı tağımının komandiri üçün atəşə nəzarət səyyar modulu (ANSM) **9S933**

2015-ci ilə olan məlumatlara əsasən xarici müştərilərə 7 modul çatdırılıb.

Qeydlər
-------

1. ↑  "Ростех :: Новости :: ОПК поставит иностранным заказчикам семь модулей «Барнаула-Т»﻿". 2019-07-30 tarixində orijinalından arxivləşdirilib. İstifadə tarixi: 2022-03-05.
**Kamal Bayramov** (19 avqust 1985, Tovuz) - Azərbaycan futbolunun təcrübəli qapıcısı,Azərbaycan Premyer Liqasında "Turan Tovuz" daqapıçı kimi çıxış edən futbolçu. Neftqaz Futbol Klubunun yetirməsi.

Karyerası
---------

Neftqaz Futbol Klubunun yetirməsi olan Kamal Bayramov peşəkar futbolçu karyerasına 2001-ci ildə Neftqaz FK-da başlayıb. Daha sonra "Neftçi" FK tərəfindən yeniyetmə futbolçuların cəlb etdiyi dövrdə bu kluba keçmişdir. Lakin sonradan aldığı ağır zədə səbəbindən 5 il futbolu tərk etdi.

Futbolçunun qayıdışı 2007-ci ildə, Bayramovun "Salyan Muğan"ı ilə müqavilə bağladığı vaxt baş tutub. Birinci liqanın qalibi olan əyalət klubu Premyer Liqada oynamaq hüququ qazanıb.

2011-ci il mayın 27-də Premyer Liqa klubu "Xəzər-Lənkəran"la qış transfer pəncərəsi zamanı 2012-ci ilin dekabrında qarşılıqlı razılaşma əsasında xitam verilən 2 illik müqavilə imzalayıb. Ötən müddətdə futbolçu gəmiqayıranların heyətində 8 oyun keçirib və 15 qol buraxıb.

2013-cü ilin əvvəlində o, mövsümün yarısını keçirdiyi "Tovuz Turan"a keçir. 22 avqust 2013-cü il tarixində Premyer Liqa klubu <<Ryavan>> Bakı 3] ilə bir illik müqavilə imzaladı,

2014-cü ildə Premyer Liqanın debütatı - "Araz-Naxçıvan" FK-ya keçib və burada 10 oyun keçirib. 2014-cü ilin sonunda Bakı AZAL-da futbolçu olub.

Klubun karyerası
----------------

21 oktyabr 2009-cu ildə Bayramov Azərbaycan Premyar Liqasında "Rəvan Bakı"nınheyətində "Xəzər Lənkaran"la oyunda debüt etdi.
14 avqust 2020-ci ildə Bayramov Keşlə FK ilə bir illik müqavilə imzaladı.

Kubok
-----

Ümumilikdə Azərbaycan kubokunda 5 oyun keçirib ki, bunun da 3-ü "Turan Tovuz"un futbolçusu olub.

Ailə
----

ailəlidir bir oğlu var.

İstinadlar
----------

1. ↑  Kamal Bayramov // Transfermarkt (çd.). 2000.
2. ↑  Bayramov[*ölü keçid*]
]
3. ↑  VS. KARVAN 2 - 1

Xarici keçidlər
---------------

|  |  |
| --- | --- |
|  Bu şablona bax   Tematik saytlar | FootballDatabase.eu · FootballFacts.ru · Soccerway · Transfermarkt (oyunçu) · worldfootball.net (oyunçu) |
**Antikomintern paktı** (*alm.* Antikominternpakt‎, *yap.* 日独防共協定) — 25 noyabr 1936-cı ildə kommunizmdən müdafiə olunmaq üçün bağlanmış Almaniya-Yaponiya razılaşması, müqavilənin bağlandığı yer — Berlin) — dünyada kommunist ideologiyasının daha da genişlənməsinin qarşısını almaq məqsədilə Kommunist İnternasionalı (Komintern-paktın adı buradan yaranmışdır) ölkələrinə qarşı Almaniya ilə Yaponiya arasında yaradılmış ikitərəfli ittifaq.

Tarixi
------

1937-ci ilin noyabrında Benito Mussolininin şəxsində İtaliya da Antikomintern paktına qoşuldu. Sonralar hakimiyyətə yeni gələn və ideologiyaları alman nasionalizmi və italyan faşizmi ilə səsləşən bir sıra hökumətlərin və SSRİ-yə və bütövlükdə kommunizmə düşmən münasibət bəsləyən bir sıra dövlətlər də Antikommuntern paktına qoşuldular. 1939-cu ildə Almaniya ilə İtaliya arasında bağlanmış ikitərəfli "Polad pakt"ını və 1940-cı ildə Berlin paktını imzalayan dövlətlərlə birlikdə Antikomintern paktının üzvləri də hərbi ittifaqın üzvlərinə çevrildilər.

24 fevral 1939-cu ildə pakta Macarıstan və Mancjou-qo dövlətləri də qoşuldular.

26 mart 1939-cu ildə Almaniyanın təkriki ilə vətəndaş müharibəsi şəraitində olan general Franko hökuməti də Antikomintern paktını imzaladı.

25 noyabr 1941-ci ildə Antikomintern paktının müddəti 5 il müddətinə uzadıldı, elə həmin dövrdə bu pakta Finlandiya, Rumıniya, Bolqarıstan, həmçinin faşistlər tərəfindən işğal edilmiş ərazilərdə — Xorvatiyada, Danimarkada, Slovakiyada təşkil olunmuş marionet hökumətlər və yaponlar tərəfindən işğal olunmuş Çin ərazisində yaradılan Van Szin-veya hökuməti də daxil oldular.

Mənbə
-----

* Command Decisions. Department of the Army. Под редакцией Kent Roberts Greenfield. Washington, DC, 1960. С. 18.

İstinadlar
----------

* .


1. ↑  25 ноября Arxivləşdirilib 2009-09-07 at the Wayback Machine Этот день в истории:
Антикоминтерновский пакт
**Mənim adım qırmızı** (Benim adım kırmızı) Nobel mükafatı sahibi Orxan Pamukun 1998-ci ildə yazdığı roman.

Mövzu
-----

Mənim adın qırmızı romanında hadisələr 1591-ci ildə Osmanlı hökmdarı III Muradın hakimiyyəti dövründə İstanbulda cərəyan edir. Saray xəttat və nəqqaşları gizlicə sultanın əmri ilə hazırlanan bir kitab üçün Avropa təsirli rəsmlər çəkillər. Romanın əsas qəhrəmanı sənətkarları evində saxlayan evin qızı Şeküre və ona aşiq olmuş xalası oğlu Karadır. İstanbulda bahalıq və qorxunun yaşandığı bir dövrdə xəttat və nəqqaşlar çay evlərində toplaşır, hekayələrə qulaq asır və əylənirlər. Mənim adım qırmızı romanının özünəməxsusluğu roman qəhrəmanlarının öz dilindən danışırlar, belə ki, ölülər və cansız əşyalar belə kitabın hekayəsini öz dilləri ilə danışırlar.

Başqa dillərdə
--------------

• "My Name is Red" : Erdağ M. Göknar, Nyuyork: Knopf, 2001 (İngiliscə).

• "Mənim Adım Qırmızı"Türkcədən tərcümə edən Nəriman Əbdurrəhmanlı : [Bakı] 2007 (Azərbaycanca)

• "Mon nom est Rouge" : Türkcədən tərcümə edən: Gilles Authier, Paris : Gallimard, 2001 (Fransızca).

• "Rot ist mein Name" Türkcədən tərcümə edən: Ingrid Iren, Münih : Hanser, 2001 (Alman dili).

• "Me llamo Rojo" Türkcədən tərcümə edən: Rafael Carpintero, Madrid, Alfaguara, 2003 ISBN 84-204-6618-2 (İspan dili).

• "Il mio nome è rosso" Türkcədən tərcümə edən: Marta Bertolini ve Şemsa Gezgin, Torino: Einaudi, 2001 (İtalyanca).

• "Zovem se Crvena" Türkcədən tərcümə edən Dr. Ekrem Çauşeviç ve Marta Andrıç, Zagreb: Vukoviç & Runyiç, 2001 (Xorvat dili).

• "Navê Min Sor e" (Kürdcə)

• "Zovem se Crveno" Türkcədən tərcümə edən: Ivan Panović. Belgrad: Geo Poetika, 2006 (Serb dili).

• "Меня зовут Красный, 2001 (Rus dili).

• "Името ми е Червен" 2004 (Bolqar dili).

• "Nimeni on Punainen" Türkcədən tərcümə edən: Tuula Kojo, Tammi Kustannusosakeyhtiö 2000 ISBN 951-31-1507-0 (Fin dili).

• "Mă numesc Roşu" Türkcədən tərcümə edən: ILuminiţa Munteanu, Curtea Veche, 2006 ISBN 973-669-208-6 (Rumin dili).

• "Mitt namn är röd" Türkcədən tərcümə edən: Ritva Olofsson, Norstedts Förlag, Stokholm, 2000 ISBN 91-1-300757-2 (İsveç dili) .
• "わたしの名は「紅」"Türkcədən tərcümə edən: Dr. Michiko Şendil, 2005 ISBN 978–4894344099, (Yapon dili).

• "Nevem Piros" Türkcədən tərcümə edən: Edit Tasnádi, Budapeşt, 2007 (Macar dili)

• "Mano Vardas Raudona" (Litva dili)

Mənbə
-----
**Mən burdayam, İlahi!** — Tammetrajlı bədii müharibə filmi.Rejissor Qulu Əsgərov tərəfindən 2023-ci ildə ekranlaşdırılmışdır. Film Vətən müharibəsi mövzusunda çəkilib.

Məzmun
------

Müharibədə yaralanan qazinin (Rasim Cəfərov) Üç aylıq komadan ayılır anasının rəhmətə getdiyini və qızının internata himayəyə verildiyini öyrənir. Daha sonra həyatını qaydasına salmağa çalışır ki, övladına sahib çıxa bilsin.
Öz qızını geri qaytarmaq uğrunda apardığı mübarizədən bəhs edən filmdə ağır döyüş səhnələrindən daha çox, müharibənin insan psixologiyasında buraxdığı izlər və müharibədən çıxmış insanların yaşamaq üçün mübarizəsi ön plana çəkilib.

Film haqqında
-------------

Filmin ilk premyerası 27 sentyabr 2023 Alov qüllələrində yerləşən "Park Cinema" kinoteatrlar şəbəkəsində baş tutub. Filmin ikinci premyerası 9 Noyabr 2023-cü ildə Şərqi Zəngəzur iqtisadi rayonuna daxil olan Laçın rayonunda yeni yaradılmış kinoteatr binasında baş tutub.

Filmin heyəti
-------------

### Film üzərində işləyənlər

**Ssenari müəllifi :** Nicat Dadaşov
**Quruluşçu rejissor :** Qulu Əsgərov
**Prodüser :** Həsən Axundov
**Quruluşçu operator :** Vasif Vəlizadə
**Quruluşçu rəssam :** Ziya Doluxanov
**Bəstəkar :** Rasim Məmmədov
**Səs mexaniki :** Sergey Mutverinko
**Rejissorlar :** Orxan Cahangir
**Səs rejissoru :** Rasim Mehdizadə
**Montaj :** Vüsal Rüstəmov
**Geyim üzrə rəssam :** Anna Jironkina
**Qrim üzrə rəssam :** İlkanə Müşviqqızı
**Fokus puller :** Ruhin Mirzoyev
**Dekor rəssamı :** Valeh Davudov
**İşıq ustası :** Rufiz Paşayev
**Xətt prodüseri :** Şafiq Xammədov

Rollarda
--------

Rasim Cəfərov – Teymur Osmanov
Günay Həsən— Sevinc
Aygün Əlipənahova – Sara
Leyli Vəliyeva – Leyla
Ayşad Məmmədov – Vaqif
Nəsibə Eldarova – Nigar Ana
Günəş Bağırov - Tərbiyəçi
Oqtay Mehdiyev – Həkim

Xarici keçidlər
---------------

* Vətən müharibəsi haqda film çəkilir - "Mən burdayam, İlahi!"
* "Mən burdayam, ilahi": Müharibə adamının filmi
* "Mən burdayam, İlahi..."
* Şəhid və qazilərimizə ithaf olunan "Mən burdayam, İlahi!" adlı tammetrajlı filmin nümayişi keçirilib -
* Park Cinemada "Mən burdayam, İlahi!" tammetrajlı bədii filminin premyerası oldu
| Əqli mülkiyyət |
| --- |
| * Müəllifin hüququ
* Kopileft
* Müəlliflik hüququ
* Verilənlər bazası hüququ
* Fermerlərin hüququ
* Coğrafi göstərici
* Yerli əqli mülkiyyət
* Sənaye dizayn hüququ
* İnteqrasiya edilmiş sxem dizaynının qorunması
* Mənəvi hüquqlar
* Patent
* Kəndlilərin hüquqları
* Bitki seleksiyaçılarının hüquqları
* Bitki genetik ehtiyatları
* Əlaqəli hüquqlar
* Əlavə mühafizə sertifikatı
* Ticarət paltarı
* Ticarət sirri
* Əmtəə nişanı
* Faydalı model
 |
| 
Əlaqəli mövzular |
| * Tərk edilmiş proqram təminatı
* Brendin mühafizəsi
* Müəllif hüququnun ləğvi
* Müəllif hüququ trolu
* Müəllif hüquqlarının tənqidi
* Biokəşfiyyat
* İdeya-ifadə fərqi
* Müəllif hüququna məhdudiyyətlər və istisnalar
	+ Ədalətli rəftar
	+ Ədalətli istifadə
	+ Parafrayzinq
	+ Sitat vermək hüququ
* Tənha iş
* Patent trolu
* Pirat partiya
* İctimai mülkiyyət
* Əqli mülkiyyətin əsasları
	+ Patentlərin əsasları

---

*Yuxarı kateqoriyalar:*Mülkiyyət və Mülkiyyət hüququ |
| * b
* m
* r
 |

**Müəllifin hüquqları** müəllif hüquqları qanununun bir hissəsidir. Termin fransızca *droit d'auteur* sözündən leksik kalka kimi yaranıb və adətən müəllif hüquqları qanunu ilə bağlı istifadə olunur. Müəlliflərin hüquqları beynəlxalq səviyyədə Ədəbi və İncəsənət Əsərlərinin Mühafizəsi üzrə Bern Konvensiyası və digər oxşar müqavilələrlə qorunur. "Müəllif" çox geniş mənada işlənir və eyni şey bəstəkarlara, rəssamlara, heykəltəraşlara və memarlara da aiddir: ümumiyyətlə, müəllif hər hansı bir əsərin yaranmasında yaradıcılığı əsas amil olmuş müxtəlif ölkələrdə olduqca geniş şəkildə dəyişir, ümumiyyətlə, tərifini verən şəxsdir. 

Müəlliflərin hüquqları əmlak ("iqtisadi") və şəxsi qeyri-əmlak ("mənəvi") bölünür. İqtisadi hüquqlar zamanla məhdud olan və hər hansı digər əmlak kimi müəllif tərəfindən başqalarına verilə bilən mülkiyyət hüquqlarıdır (baxmayaraq ki, bir çox ölkələr köçürmənin yazılı müqavilə formasında olmasını tələb edir). Onlar müəllifə və ya sahibinə hüquqi cəhətdən maddi fayda əldə etmək, habelə onun əsərlərinin istənilən formada reproduksiyasına icazə vermək məqsədi daşıyır (Bern Konvensiyasının 9-cu maddəsi). Dramatik və musiqi əsərlərinin (pyeslərin və s.) müəllifləri də onların ictimai ifasına icazə vermək hüququna malikdirlər (Bern Konvensiyasının 11-ci maddəsi).

İstinadlar
----------

1. ↑  "Бернская конвенция по охране литературных и художественных произведений". Электронный фонд правовых и нормативно-технических документов. 2022-06-05 tarixində arxivləşdirilib. İstifadə tarixi: 2022-12-03.